CELEX: 62012CN0349
Language: el
Date: 2012-07-24 00:00:00
Title: Υπόθεση C-349/12: Αίτηση για την έκδοση προδικαστικής αποφάσεως, την οποία υπέβαλε το Fővárosi Törvényszék (πρώην korábbi Fővárosi Bíróság) (Ουγγαρία) στις 24 Ιουλίου 2012 — Peró Gáz Kft. κατά Balla János

13.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 311/4
            
         Αίτηση για την έκδοση προδικαστικής αποφάσεως, την οποία υπέβαλε το Fővárosi Törvényszék (πρώην korábbi Fővárosi Bíróság) (Ουγγαρία) στις 24 Ιουλίου 2012 — Peró Gáz Kft. κατά Balla János
   (Υπόθεση C-349/12)
   2012/C 311/03
   Γλώσσα διαδικασίας: η ουγγρική
   
      Αιτούν δικαστήριο
   
   Fővárosi Törvényszék (πρώην korábbi Fővárosi Bíróság)
   
      Διάδικοι στην υπόθεση της κύριας δίκης
   
   
      Προσφεύγουσα: Peró Gáz Kft.
   
      Καθού: Balla János
   
      Προδικαστικά ερωτήματα
   
   
               1)
            
            
               Συνάδουν προς το δίκαιο της Ευρωπαϊκής Ένωσης μέτρα, διαδικασίες και μέτρα αποκαταστάσεως τα οποία, στο πλαίσιο διαδικασίας μεταρρυθμίσεως σχετικά με αίτηση περί ακυρώσεως διπλώματος ευρεσιτεχνίας, εφαρμόζονται κατά τρόπον ώστε το εθνικό δικαστήριο να μη δεσμεύεται από τους ισχυρισμούς και τις λοιπές δηλώσεις των διαδίκων που παράγουν έννομα αποτελέσματα και, συγκεκριμένα, να μπορεί να διατάξει αυτεπαγγέλτως την προσκόμιση των αποδεικτικών στοιχείων που κρίνει αναγκαία;
            
         
               2)
            
            
               Συνάδουν προς το δίκαιο της Ευρωπαϊκής Ένωσης μέτρα, διαδικασίες και μέτρα αποκαταστάσεως τα οποία, στο πλαίσιο διαδικασίας μεταρρυθμίσεως σχετικά με αίτηση περί ακυρώσεως διπλώματος ευρεσιτεχνίας, εφαρμόζονται κατά τρόπον ώστε το εθνικό δικαστήριο να μη δεσμεύεται, για τον σχηματισμό της δικανικής πεποιθήσεώς του, από διοικητική απόφαση που έχει εκδοθεί επί αιτήσεως περί ακυρώσεως διπλώματος ευρεσιτεχνίας ούτε από τις πραγματικές διαπιστώσεις που περιέχονται στην απόφαση αυτή ούτε, ιδίως, από τους λόγους ακυρώσεως που προβλήθηκαν στο πλαίσιο της διοικητικής διαδικασίας, αλλά ούτε και από τις γενόμενες δηλώσεις, εκτιμήσεις και τα προσκομισθέντα στο πλαίσιο της διοικητικής διαδικασίας αποδεικτικά στοιχεία;
            
         
               3)
            
            
               Συνάδουν προς το δίκαιο της Ευρωπαϊκής Ένωσης μέτρα, διαδικασίες και μέτρα αποκαταστάσεως τα οποία, στο πλαίσιο διαδικασίας μεταρρυθμίσεως σχετικά με αίτηση περί ακυρώσεως διπλώματος ευρεσιτεχνίας, εφαρμόζονται κατά τρόπον ώστε, σε σχέση με τις απαιτήσεις περί υπάρξεως καινοτομίας ή εφευρετικής δραστηριότητας, το εθνικό δικαστήριο να εξετάζει εάν μπορεί να δοθεί προτεραιότητα στην ευρεσιτεχνία από της ημερομηνίας καταθέσεως της αιτήσεως ή, μόνον, από της ημερομηνίας τροποποιήσεως, υπό την προϋπόθεση ότι οι ισχύοντες κατά την ημερομηνία καταθέσεως της αιτήσεως κανόνες παρείχαν στον αιτούντα τη δυνατότητα να διευρύνει, μετά την ημερομηνία καταθέσεως της αιτήσεως, το τεχνικό περιεχόμενο της αιτήσεως περί χορηγήσεως διπλώματος ευρεσιτεχνίας, καθώς και την έκταση της αιτηθείσας προστασίας;